શહેરના નારોલથી ઇસનપુર રોડ ઉપર રાજબાઇ ટિમ્બર માર્ટ કરીને લાકડાની લાટી આવેલી છે. વહેલી પરોઢે અચાનક લાકડાની લાટીમાં અગમ્ય કારણોસર સામાન્ય આગ લાગી હતી. કારખાનામાં લાકડું હોવાના કારણે જોતજોતામાં આગ આખા ટિમ્બર માર્ટમાં ફેલાઇ ગઇ હતી. આગના બનાવના કારણે વહેલી સવારે વિસ્તારમાં અફરાતફરી મચી ગઇ હતી. સ્થાનિકો આગને બુઝવવા માટે દોડી આવ્યા હતા. જોકે વહેલી પરોઢે લાગેલી ભીષણ આગને કાબૂમાં લેવા માટે ફાયરબ્રિગડની ટીમે ઘટના સ્થળે પહોચી હતી.